stanford-oval/wikipedia huggingface dataset:
Barbeyaceae
Luokittelu

Lähin sukulaisheimo on Dirachmaceae. Cronquist (1981) piti lajia nokkoskasvien (Urticaceae) sukulaisena ja Takhtajan (1997) omana ylälahkonaan norkkokasvien alaluokassa (Hamamelididae).
Aiheesta muualla

Levinneisyyskartta: http://www.mobot.org/mobot/research/apweb/maps/Barbeyaceae.gif
Kuvia: https://www.flickr.com/photos/90607335@N07/8555497864/in/photostream/ (Arkistoitu – Internet Archive)
http://www.plantsystematics.org/imgs/sv22/r/Barbeyaceae_Barbeya_oleoides_15370.html
Bazeado

Bazeado on Brighton & Hovessa toimiva brasilialaista maailmanmusiikkia esittävä yhtye. São Paulossa syntynyt Pedro Martins perusti sen vuonna 1999. Yhtyeen ensimmäinen albumi oli Requebra Nega, joka julkaistiin Mr Bongo -levy-yhtiön kautta vuonna 2001.  Sen nimikappale on julkaistu myös kokoelmalevyllä Travel Hits.
Jäsenet

Pedro Martins - laulu, kitara, lyömäsoittimet
Ian Price - tenorisaksofoni, huilu
Patrick Power - lyömäsoittimet
Sam Glasson - rummut
Daniel Paiva - basso
Diskografia

Requebra Nega (2001)
Aiheesta muualla

Bazeadon diskografia Discogs-sivustolla. (englanniksi)
Bellavista

Bellavista
Bellavistan neljä korkeaa huippua kutakuinkin keskellä kuvaa sekä lumikupuinen Piz Argient (3 945 m) oikealla ja Crast' Agüzzan (3 869 m) kivinen huippu oikeassa laidassa
| --- | --- |
Sijainti:  Graubünden Sveitsi ja Italia
Vuoristo:  Berninan Alpit
Korkeus merenpinnasta:  3 922 m
Prominenssi:  81  m 
Ensimmäinen nousu huipulle:  Emil Burckhardt ja Hans Grass, 10. syyskuuta 1868
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Bellavista on Berninan Alpeilla, Sveitsin ja Italian rajalla sijaitseva 3 922 metriä korkea vuorenhuippu.
Panoraamakuva Berninan Alpeille Diavolezzalta nähtynä. Huiput vasemmalta oikealle: Piz Palü (3 901 m), Bellavista (3 922 m), Crast' Agüzza (3 869 m) (pieni kivinen huippu keskellä), Piz Bernina (4 049 m) ja Piz Morteratsch (3 751 m)
Bratislava IV

| Bratislava IV |
| --- | --- |
 Näkymä Karlova Vesiin
 Piirin sijainti Bratislavan alueella
Valtio:  Slovakia
Alue:  Bratislava
Pinta-ala:  96,66 km²
Väkiluku (2016):  96 032
 – väestötiheys:  993,5 as./km²
Lyhenteet:  
 – rekisterikilven tunnus:  BA, BL
Bratislava IV (slovakiksi Okres Bratislava IV) on yksi Slovakian pääkaupungin Bratislavan piireistä. Se sijaitsee Bratislavan keskustan länsipuolella Tonavan vasemmalla rannalla Itävallan rajalla. Siellä on arviolta 96 032 asukasta (vuonna 2016) ja sen pinta-ala on 96,66 neliökilometriä.
Piiriin kuuluvat osa-alueet Karlova Ves, Dúbravka, Lamač, Devín, Devínska Nová Ves ja Záhorská Bystrica.
Aiheesta muualla

Kuvia tai muita tiedostoja aiheesta Bratislava IV Wikimedia Commonsissa
Basileides (gnostikko)

Basileides (m.kreik. Βασιλείδης, Basileidēs; lat. Basilides; 100-luvun alkupuoli) oli varhaiskristillinen myöhemmin harhaoppiseksi tuomittu opettaja, joka vaikutti Aleksandriassa Egyptissä. Hän kirjoitti 24 kirjaa evankeliumeista ja vaikuttaa saaneen oppiinsa vaikutteita zarathustralaisesta dualismista.
Basileides opetti Aleksandriassa keisari Hadrianuksen kaudella (117–138). Hänen sanotaan olleen apostoli Pietarin tulkitsijan Glaukiaan oppilas. Hän on saattanut olla aiemmin myös Menandroksen oppilaana Antiokiassa yhdessä Saturniloksen kanssa. Kirjoituksen Acta Archelai mukaan hän opetti jonkin aikaa Persiassa.
Basileides ja hänen kirjoituksensa tunnetaan ainoastaan harhaoppeja vastustaneiden kristillisten kirjoittajien, kuten Agrippa Castor, Irenaeus, Klemens Aleksandrialainen ja Hippolytos, välityksellä. On vaikea määritellä, kuinka luotettavia nämä todistukset ovat. Lähteiden mukaan Basileideen oppi vaikuttaa itämaiselta. Hippolytoksen kuvaus perustuu joko vääriin lähteisiin tai myöhempiin Basileideen seuraajien oppeihin, koska hän antaa kokonaan toisenlaisen kuvauksen. Hänen mukaansa Basileideen oppi oli monistinen ja monilta ajatuksiltaan melko hellenistinen, jopa stoalainen.
Basileideen seuraajat perustivat gnostilaisen lahkon, jota kutsutaan basilidelaisuudeksi.
Aiheesta muualla

Catholic Encyclopedia: Basilides (englanniksi)
T. Apiryon: Basilides (englanniksi)
Fragments from the Writings of Basilides – The Gnostic Society Library, Gnostic Scriptures and Fragments (englanniksi)
Seven Sermons to the Dead – The Gnostic Society Library (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Basilides
Käännös suomeksi
Balme

| Balme |
| --- | --- |

 Balme
 Koordinaatit: 45°18′09″N, 7°12′55″E 
Valtio:  Italia
Alue:  Piemonte
Metropolikaupunki:  Torino
Korkeus:  1432 (min 1325 - maks. 3676) m
Väkiluku:  105 
Aikavyöhyke:  UTC+1
 – Kesäaika:  UTC+2
 
 https://www.comune.balme.to.it 
Infobox OKVirheellinen NIMI-arvo: 
Balme (piemonteksi Strambinel ) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 105 asukasta.
Bratislava I

| Bratislava I |
| --- | --- |
 Bratislavan vanhaakaupunkia
 Piirin sijainti Bratislavan alueella
Valtio:  Slovakia
Alue:  Bratislava
Pinta-ala:  9,59 km²
Väkiluku (2016):  39 953
 – väestötiheys:  4 166,1 as./km²
Lyhenteet:  
 – rekisterikilven tunnus:  BA, BL
Bratislava I (slovakiksi Okres Bratislava I) on yksi Slovakian pääkaupungin Bratislavan piireistä. Siellä on arviolta 39 953 asukasta (vuonna 2016) ja sen pinta-ala on 9,59 neliökilometriä.
Alueella sijaitsee Bratislavan vanhakaupunki.
Aiheesta muualla

Kuvia tai muita tiedostoja aiheesta Bratislava I Wikimedia Commonsissa
Benxi

| Benxi (本溪市, Běnxī Shì) |
| --- | --- |
 Benxin sijainti Liaoningissa, alla sijainti Kiinassa.
 Benxi
 Koordinaatit: 41°18′N, 123°46′E 
Valtio:  Kiina
Maakunta:  Liaoning
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 435 km²
Väkiluku (2010):  1 709 538
Aikavyöhyke:  UTC+8
Postinumero:  117000
Suuntanumero(t):  024
Rekisterikilpi:  辽E
 
 www.benxi.gov.cn 
Infobox OKVirheellinen NIMI-arvo: 
Beixi (kiin. 本溪市, pinyin: Běnxī Shì) on prefektuuritason kaupunki Kiinan Liaoningin maakunnan itäosassa. Kaupungin keskusta sijaitsee linnuntietä noin 50 kilometriä maakunnan pääkaupunki Shenyangista kaakkoon. Prefektuurin pinta-ala on 8 435 neliökilometriä ja väkiluku 1,7 miljoonaa (2010).
Kaupunki rajoittuu pohjoisessa Fushunin, idässä Tonghuan, etelässä Dandongin, lännessä Liaoyangin, sekä luoteessa Shenyangin prefektuuritason kaupunkeihin.
Hallinnollinen jako

Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa):
Galleria

Benxin rautatieasema.
Asuintaloja Benxissä.
Terästeollisuutta Benxissä.
Benxin vesiluola.
Chaoyang-portti Huanrenissa.
Aiheesta muualla

Kuvia tai muita tiedostoja aiheesta Benxi Wikimedia Commonsissa
Benxin hallinnollinen jako.
B. V. Bowden

| B>  V. Bowden.Henkilötiedot |
| --- | --- |
Syntynyt: 18. tammikuuta 1910 Chesterfield, Yhdistynyt kuningaskunta
Kuollut: 28. heinäkuuta 1989 (79 vuotta) Altrincham, Yhdistynyt kuningaskunta
Poliitikko
Asema:  Manchester College of Science and Industryn rehtori 1953–1964   Britannian koulutus- ja tiedeministeri 1964–1965
Bertram Vivian Bowden, Bowdenin paroni (18. tammikuuta 1910 Chesterfield, Yhdistynyt kuningaskunta – 28. heinäkuuta 1989 Altrincham, Yhdistynyt kuningaskunta) oli brittiläinen tieteilijä, tietokonepioneeri, pedagogi ja ministeri. Hän opiskeli ydinfysiikkaa, mutta elektroniikkayritys Ferrantissa hänestä tuli Mark 1 -tietokoneen myyntimies. Bowden painosti koulutuksen merkitystä, ja hän toimi 1953–1964 Manchester College of Science and Industry -korkeakoulun rehtorina ja 1964–1965 koulutus- ja tiedeministerinä.
Nuoruus ja opiskelu

Bertram Bowden syntyi 1910 Chesterfieldissä. Hänen isänsä oli koulun rehtori. Chesterfield Grammar Schoolin jälkeen Bowden opiskeli Cambrigen yliopistoon kuuluvassa Emmanuel Collegessa. Valmistuttuaan maisteriksi Bowden työskenteli 1931–1934 Cavendish-laboratoriossa Ernest Rutherfordin alaisuudessa radioaktiivisuuteen liittyvässä tutkimuksessa.
Bowden valmistui tohtoriksi 1934. Stipendin turvin hän jatkoi Cambridgestä Amsterdamin yliopistoon. Amsterdamin hän jätti kuitenkin vuoden jälkeen ja palasi Englantiin opettamaan, ensin Liverpoolissa ja sitten Oundlessa.
Tietokonepioneeriksi

Toisen maailmansodan aikana Bowden työskenteli Telecommunications Research Establishmentissa tutkatutkimuksen parissa. Hän oli TRE:ssä tieteellinen upseeri, ja hänen kumppaneihinsa kuului muun muassa Frederic Calland Williams. Bowden johti 1943 brittiläistä ryhmää Yhdysvaltain laivaston tutkimuslaboratoriossa toimineessa yhteishankkeessa.
Britannissa Bowden työskenteli vuodet 1946–1947 Yhdistyneen kuningaskunnan atomienergiavirastossa ja vuodet 1950–1953 elektroniikkayritys Ferrantissa. Ferranti kehitti kaupallista versiota Manchesterin yliopistolle valmistetulle Mark 1 -tietokoneelle. Bowdenin vastuulla oli tutkia erilaisia mahdollisuuksia uusien laitteiden myynnille. Bowden kertoi myöhemmin olleensa maailman ensimmäinen tietokoneiden myyntimies.
Bowden julkaisi vuonna 1953 kirjan Faster than Thought, joka alkoi jonkinlaisena myyntilehtisenä, mutta siitä tuli lopulta laaja kirja. Sitä voi kutsua Britannian tietokonemaailman ”Kuka kukin on” -teokseksi. Se nosti muun muassa Charles Babbagen ja Ada Lovelacen mainetta tietokonealan pioneereina.
Rehtorina ja ministerinä

Bowden siirtyi 1953 Ferrantilta Manchester College of Science and Industry -korkeakoulun rehtoriksi. Bowden toimi rehtorina sen nopean laajentumisen aikana. Hän oli rehtorina 1953–1964. Bowden pyrki herättämään Britannian teollisuusmiesten huomion tieteen ja teknologian merkitykseen. Saavutusten ansiosta pääministeri Harold Wilson myönsi Bowdenilla vuonna 1963 aatelisarvon. Seuraavana vuonna Wilson valitsi Bowdenin koulutus- ja tiedeministeriksi. Bowden jätti paikkansa 1965, mutta jatkoi edelleen aktiivisena koulutuksen, tieteen ja teknologian puolestapuhujana.
Autumn Aurora

| Autumn Aurora Drudkh |
| --- | --- | --- |

Studioalbumin tiedot
 Äänitetty : talvi 2003
 Julkaistu: 1. helmikuuta 2004
 Tuottaja(t): Drudkh
 Tyylilaji: black metal
 Kesto: 40.19
 Levy-yhtiö: Supernal Music
Muut kannet
 Kasettipainoksen kansikuva.
Drudkhin muut julkaisut
| Forgotten Legends 2003 | Autumn Aurora 2004 | The Swan Road 2005 |
Autumn Aurora on ukrainalaisen black metal -yhtyeen Drudkhin toinen studioalbumi, joka julkaistiin 1. helmikuuta 2004. Musiikillisesti se on selkeämpi ja syntetisaattoripainotteisempi levy kuin yksikään muu yhtyeen tuotos. Albumin kannesta on ainakin kolme eri versiota: CD-, C-kasetti- ja vinyyliversioissa on kaikissa omat kantensa.
Autumn Aurora on konseptialbumi, jonka teemana on kesän vaihtuminen syksyn ruskaan ja ensilumen tuloon.
Kappaleet

Fading – 1.30
Summoning the Rain – 5.41
Glare of Autumn – 5.09
Sunwheel – 8.47
Wind of the Night Forests – 9.58
The First Snow – 9.10
Kokoonpano

Roman Sajenko ja Thurios – kaikki instrumentit, poislukien rummut
Juri Sinitski – rummut
Arvostelut

Imperiumi: 8/10
Aiheesta muualla

Imperiumi.net-arvio (Arkistoitu – Internet Archive)
Albumi Autumn Aurora Encyclopaedia Metallum -sivustolla (englanniksi)
Autumn Aurora Discogsissa. (englanniksi)
Battle royale (pelilaji)

Battle royale on videopelien lajityyppi, jossa on selviytymispelien ominaisuuksia kuten peleissä DayZ ja H1Z1.
Lajityyppi nousi suosituksi lyhyessä ajassa vuodesta 2017. Lajityyppi kehitettiin pelien modeissa, kunnes pelimuodolle omistautuneita pelejä julkaistiin.
Lajityypille ominaisia piirteitä ovat:
aloitetaan tyhjästä ilman varusteita
last man standing, viimeinen elossa oleva voittaa
suuret kentät, jotka pienenevät peliajan kuluessa (engl. storm)
varustelaatikot kentillä
Lajityypin pelejä ovat muun muassa PlayerUnknown’s Battlegrounds, Fortnite ja Apex Legends. Myös tunnetut ensimmäisen persoonan ammuntapelisarjat, kuten Call of Duty ja Battlefield ovat ottaneet battle royale -pelimuodon tarjontaansa.
Lajityyppi on saanut nimensä japanilaisesta elokuvasta Battle Royale (2000) ja tämän pohjana olleesta samannimisestä kirjasta (1999). Muita vaikutteita ovat olleet Btooom! -manga- ja animesarja sekä tähän perustuva peli BTOOOM Online.
Bellatrix

| Bellatrix |
| --- | --- |

Bayerin designaatio:  Gamma Orionis, γ Ori , γ Orionis, GAM ORI
Flamsteedin designaatio:  24 Ori
HD-designaatio:  HD 35468
Muut designaatiot:  Amatsonitähti, naissoturi, Al Najid, HR 1790, BD +06°919, SAO 112740, FK5 201, HIP 25336.
Fyysiset ominaisuudet
Näennäinen kirkkaus:  1,64 mv
Absoluuttinen kirkkaus:  -2,72 Mv
Valovoima:  4 000 aurinkoa
Spektriluokka:  B2 III
Väri-indeksi:  B-V -0,22    U-B -0,87
Lämpötila:  21 500 K
Massa:  8-9 M☉
Säde:  5,7 R☉
Muuttujatyyppi:  Purkautuva
Pyörimisnopeus:  , pyörähdysaika ?
Metallipitoisuus:  ?
Ikä:  ?
Astrometriset ominaisuudet
Tähdistö:  Orion
Rektaskensio (J2000):  05h 25m 07.9s
Deklinaatio (J2000):  +06° 20' 59"
Etäisyys:  240 ± 20 valovuotta  (75 ± 5 parsekia)
Parallaksi:  13,42 +- 0,98 mas
Säteisnopeus:  +18,2 km/s
Ominaisliike:  RA -8,75    dekl. -13,28 mas/v
 Näkyy leveysasteiden 90° N  ja 84° S välillä. 
Bellatrix (Gamma Orionis, γ Orionis, γ Ori) on Orionin tähdistön kolmanneksi kirkkain tähti. Tähti sijaitsee Orionin suorakaiteen oikeassa yläkulmassa. Tähti on taivaan 26. kirkkain, ja sen näennäinen kirkkaus on 1,64 magnitudia sekä arvioitu etäisyys 243 valovuotta. Absoluuttinen kirkkaus on −2,73 magnitudia. Tämän sinisen jättiläistähden väri-indeksi (B-V) on −0,22, spektriluokka B2III sekä pintalämpötila 21 500 kelviniä. Tähti säteilee koko sähkömagneettisen spektrin alueella 2 400 auringon verran. Tähden säde on noin 6 auringon sädettä ja massa 8–9 auringon massaa. Tähti muuttuu muutaman miljoonan vuoden kuluttua punaiseksi jättiläiseksi. Bellatrix ei kuulu samaan assosiaatioon eli fyysiseen ryhmään muiden Orionin tähtien kanssa. Bellatrix on varsin vakaa tähti, mutta sen säteilemä valo muuttuu hiukan epäsäännöllisesti.
| --- | --- |
Tähdet:  Rigel, Betelgeuse, Bellatrix, Alnilam, Alnitak, Saiph, Mintaka, ι Ori, π3 Ori, η Ori, λ Ori A, τ Ori, π4 Ori, π5 Ori, σ Ori A, ο2 Ori, φ2 Ori, μ Ori, 29 Ori, 32 Ori, ζ Ori B, π2 Ori, φ1 Ori, χ1 Ori, ν Ori, ξ Ori, ρ Ori, π6 Ori, ω Ori, 42 Ori, ψ Ori, υ Ori, π1 Ori, χ2 Ori, 11 Ori, ο1 Ori, 31 Ori, o Ori, 56 Ori, 49 Ori, 15 Ori, 25 Ori, 51 Ori, 69 Ori, θ1 A Ori, θ2 Ori, 23 Ori, 74 Ori, 27 Ori, θ1 C Ori, 64 Ori, 6 Ori, 71 Ori, 60 Ori, 45 Ori, 52 Ori, 38 Ori, 5 Ori, 14 Ori, 21 Ori, 72 Ori, VV Ori, 55 Ori, 75 Ori, U Ori, 16 Ori, 73 Ori, 33 Ori, 18 Ori, 35 Ori, λ Ori B, 66 Ori, 63 Ori, 68 Ori, 59 Ori, 57 Ori, W Ori, 13 Ori, CK Ori, BL Ori, σ Ori, θ1 D Ori, δ Ori B, 23 Ori, θ1 B Ori, σ Ori C
Eksoplaneetat: 
Taivaan kirkkaimmat tähdet
Bernin sopimus

Bernin sopimus voi olla:
Bernin sopimus, alun perin vuodelta 1886 oleva tekijänoikeuksia säätelevä kansainvälinen sopimus
Bernin sopimus (Euroopan luonnonsuojelusopimus), vuonna 1979 allekirjoitettu yleissopimus Euroopan luonnonvaraisen kasviston ja eläimistön sekä niiden elinympäristön suojelusta
Bernin sopimus (1906), kansainvälinen sopimus valkoisen fosforin käyttökiellosta tulitikuissa
Sopimus Maailman postiliiton perustamisesta vuonna 1874
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bernin sopimus”, voi hakea sivunnimihaulla, laajalla sivunnimihaulla tai tekstihaulla.
Baptiste Rollier

| Mitalit> Maa:  Sveitsi.Miesten suunnistus.MM-kilpailut  | Mitalit> Maa:  Sveitsi.Miesten suunnistus.MM-kilpailut  | Mitalit> Maa:  Sveitsi.Miesten suunnistus.MM-kilpailut  | Maa:  Sveitsi> Miesten suunnistus. |
| --- | --- | --- | --- |
|  Kultaa | Miskolc 2009 | viesti |  |
|  Pronssia | Olomouc 2008 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Jeseník 2016 | viesti |  |
|  Hopeaa | Ventspils 2008 | viesti |  |
Baptiste Rollier (27. syyskuuta 1982) on sveitsiläinen suunnistuksen maailman- ja Euroopan-mestari. Seuratasolla hän on edustanut muun muassa norjalaista Kristiansand OK:ta sekä suomalaisia Vehkalahden Veikkoja ja vuodesta 2016 Kalevan Rastia.
Rollier on voittanut arvokisamitaleja viesteissä. Avoimissa PM-kisoissa 2007 hän kuului kultaa voittaneeseen Sveitsin joukkueeseen, ja vuonna 2008 hän saavutti viestissä EM-hopeaa ja MM-pronssia. Miskolcin MM-kilpailuissa 2009 hän voitti viestissä kultaa yhdessä Daniel Hubmannin ja Matthias Merzin kanssa. Samana vuonna hän sai avoimissa PM-kisoissa viestihopeaa. Jeseníkin EM-kilpailuissa 2016 hän voitti kultaa viestijoukkueessa, johon kuuluivat myös Martin Hubmann ja Florian Howald. Henkilökohtaisilla matkoilla Rollier on parhaimmillaan sijoittunut MM-kilpailuissa neljänneksi pitkällä matkalla Savoiessa 2011 ja keskimatkalla Trentinossa 2014 sekä EM-kilpailuissa viidenneksi pitkällä matkalla Jeseníkissä 2016.
Rollier on voittanut Jukolan viestin kolmesti: vuonna 2006 Vehkalahden Veikkojen joukkueessa sekä vuosina 2009 ja 2015 Kristiansand OK:n joukkueessa. Maailmancupin kokonaiskilpailussa hän sijoittui viidenneksi kaudella 2008 ja uransa ainoan maailmancupin osakilpailuvoiton hän saavutti vuonna 2014 Espanjassa.
Arvokisasijoitukset > MM-kilpailut

2007 11:s pitkällä matkalla
2008 pronssia viestissä ja 12:s keskimatkalla
2009 kultaa viestissä ja kymmenes pitkällä matkalla
2011 neljäs pitkällä matkalla ja kymmenes keskimatkalla
2012 hylättiin keskimatkalla
2013 30:s pitkällä matkalla
2014 neljäs keskimatkalla ja seitsemäs pitkällä matkalla
2016: 15:s pitkällä matkalla
Arvokisasijoitukset > EM-kilpailut

2006 23:s pitkällä matkalla ja 35:s sprintissä
2008 hopeaa viestissä, kuudes pitkällä matkalla ja 13:s keskimatkalla
2010 13:s pitkällä matkalla ja 24:s keskimatkalla
2012 42:s keskimatkalla
2014 neljäs viestissä, kahdeksas keskimatkalla ja 11:s pitkällä matkalla
2016 kultaa viestissä, viides pitkällä matkalla ja 11:s keskimatkalla
Arvokisasijoitukset > Avoimet PM-kilpailut

2007 kultaa viestissä, viides pitkällä matkalla, 18:s sprintissä ja 20:s keskimatkalla
2009 hopeaa viestissä, 15:s pitkällä matkalla, 27:s sprintissä ja 54:s keskimatkalla
Arvokisasijoitukset > Nuorten MM-kilpailut

2000 43:s pitkällä matkalla ja 45:s keskimatkalla
2002 20:s keskimatkalla ja 42:s pitkällä matkalla
Arvokisasijoitukset > Maailmancup

2006 37:s kokonaispisteissä
2007 22:s kokonaispisteissä
2008 viides kokonaispisteissä
2009 14:s kokonaispisteissä
2010 14:s kokonaispisteissä
2011 18:s kokonaispisteissä
2012 48:s kokonaispisteissä
2013 37:s kokonaispisteissä
2014 12:s kokonaispisteissä, yksi osakilpailuvoitto
2015 17:s kokonaispisteissä
2016 17:s kokonaispisteissä
Baptiste Rollier MM-kisoissa 2008
Barreiro

| Barreiro |
| --- | --- |
 lippu:  vaakuna
 Barreiro Portugalin kartalla
 Koordinaatit: 38°40′N, 9°6′W 
Valtio:  Portugali
Alue:  Lissabonin alue
Ala-alue:  Setúbalin niemimaa
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Carlos Humberto Carvalho
Pinta-ala:  
 – Kokonaispinta-ala:  36,39 km²
Väkiluku (2011):  78 764
 – Väestötiheys:  2 164 as./km²
 
 www.cm-barreiro.pt/pt 
Infobox OKVirheellinen NIMI-arvo: 
Barreiro on kaupunki Setúbalin piirissä, Portugalissa. Sen pinta-ala on 36 neliökilometriä ja asukasluku noin 79 000. Kaupungin pormestari on Carlos Humberto Carvalho.
Aiheesta muualla

Kuvia tai muita tiedostoja aiheesta Barreiro Wikimedia Commonsissa
Barreiro (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Army of Lovers

Yhtyeen logo.
Army of Lovers oli ruotsalainen popyhtye, joka perustettiin vuonna 1987. Yhtye muistetaan seksuaalisesti vihjailevista – tai jopa suorista – sanoituksistaan ja musiikkivideoistaan. Music Television jopa hyllytti osan yhtyeen musiikkivideoista. Yhtyeen levyjä ja singlejä on myyty hieman yli 20 miljoonaa kappaletta. Nimi ”Army of Lovers” on otettu saksalaisen homoseksuaalin ohjaajan dokumentista, joka puolestaan viittaa Theban voitokkaaseen pederastiseen sotajoukkoon, Theban pyhään joukkoon.
Yhtyeen perustivat muusikko Alexander Bard, valokuvamalli Camilla Henemark, kampaaja Jean-Pierre Barda ja vaatesuunnittelija Camilla Thulin, joka toimi taustalla ja loi yhtyeen käyttämät huomiota herättävät asut.
Disco Extravaganza

Yhtyeen ensimmäinen menestyssingle oli vuonna 1990 julkaistu ”Ride the Bullet” levyltä Disco Extravaganza. Se nousi Ruotsissa Top 10 -listalle. Albumilta irrotettiin lisäksi singlet ”My Army of Lovers” ja ”Supernatural”, joista ensin mainittu menestyi listoilla paremmin. ”My Army of Lovers” oli myös ensimmäinen kappale joka sai huomattavaa radiosoittoa Britanniassa ja Yhdysvalloissa. Esikoislevy julkaistiin Giant-levy-yhtiön kautta Yhdysvalloissa nimellä ”Army of Lovers”. Lisänä albumilta löytyy myös yhtyeen ensimmäinen single, joka on ollut saatavilla ainoastaan Yhdysvalloissa ennen Master Series -kokoelmajulkaisua vuonna 1997.
Massive Luxury Overdose

Yhtyeen toinen levy oli Massive Luxury Overdose, jolta nousi kaksi kansainvälistä menestyssingleä ”Crucified” ja ”Obsession”, jotka molemmat pysyivät Euroopan listoilla kuukausia. Eurochart listasi viikoittain koko Euroopan myyntitilastot yhteen, ja tällä listalla ”Crucified” sinnitteli kahdeksan viikkoa listaykkösenä. ”Crucified” oli 1990-luvulla yhtyeen ainoa kappale, jota esitettiin Yhdysvalloissa paljon radiokanavilla sekä MTV:llä. ”Crucified” ja ”Obsession” saivat molemmat myös massiivisen radiosoiton Isossa-Britanniassa, vaikka myyntimenestys jälkimmäisellä jäi huomattavasti ”Crucifiedia” heikommaksi. Albumilta irrotettiin singleiksi myös kappaleet ”Candyman Messiah” , ”Ride the Bullet” (uusi versio) ja ”Judgment Day”. Näistä julkaisuista menestyi parhaiten ”Ride the Bulletin” uusittu versio, joka nyt julkaistiin ensi kertaa myös Yhdysvalloissa. Kappaleen remiksasi maailmanlaajuista julkaisua varten Stock Aitken Waterman. Menestys ympäri maailmaa kuitenkin kiristi yhtyeen jäsenten välejä, minkä seurauksena La Camilla lähti Army of Loversista loppuvuodesta 1991. Hänen paikkansa yhtyeessä korvasi Michaela Dornonville De La Cour. Puolalaissyntyinen entinen striptease-artisti Dominika Peczynski liittyi yhtyeeseen loppuvuodesta 1992.
The Gods of Earth and Heaven

Keväällä 1993 yhtye julkaisi kolmannen studioalbuminsa The Gods of Earth and Heaven. Se menestyi edellistä läpimurtoalbumia huomattavasti heikommin.
Single ”Israelism” menestyi Pohjoismaissa ja Israelissa se nousi listaykköseksi, vaikka se sai maassa kielteistä palautetta. Musiikkikanava MTV:n haastamista oikeuteen uhkailtiin, koska se näytti kappaleen musiikkivideon. Yhdysvalloissa koko albumi jäi julkaisematta sanoitustensa takia. Amerikkalainen levy-yhtiö ehdotti Army of Loversille että nämä nauhoittaisivat albumin uudelleen ”kevyempänä” versiona Yhdysvaltoja varten mutta yhtye kieltäytyi muokkaamasta omasta mielestään parhainta levyään. Yhtyeen kanta johti siihen että Giant-yhtiö lopetti sopimuksen Army of Loversin kanssa.
Albumin toinen single ”La plage de Saint-Tropez” sai soittoaikaa runsaasti Saksassa, Ranskassa ja Isossa-Britanniassa mutta ei menestynyt levy-yhtiön toiveiden mukaisesti. Tästä huolimatta Kiinassa ja Japanissa siitä tuli yksi vuoden myydyimmistä singleistä. ”The Gods of Earth and Heavenia” myytiin muutenkin hyvin näissä kahdessa maassa, muualla levyn myyntilukemat olivat pienet verrattuna Massive Luxury Overdoseen. Albumin kolmas ja viimeinen single ”I Am” julkaistiin loppuvuodesta 1993. Se sai hieman radioaikaa Euroopassa mutta ei noussut hitiksi.
Glory Glamour and Gold

Vuonna 1994 Army of Lovers julkaisi viimeisen studioalbuminsa Glory Glamour and Gold jälleen ilman suurempaa menestystä. Singlet ”Lit de parade” ja ”Sexual Revolution” kuuluivat radiokanavilla Euroopassa mutta ”Crucifiedin” tai ”Obsession” -hittien seuraajiksi niistä ei ollut. Suomessa ”Lit de parade” saavutti singlelistalla sijan 15. Levyn viimeisen singlejulkaisun ”Life is Fantastic” miksasi uudestaan alkuvuodesta 1995 Scatman John, ja se menestyi yllättäen hyvin eri puolilla Eurooppaa. Saksassa kappale nousi listalla kolmanneksi. Michaela lähti vuorostaan yhtyeestä, mutta La Camilla palasi pian tämän jälkeen yhtyeen riveihin.